**- - ODLUKA O IZBORU NAJPOVOLJNIJEG PONUĐAČA –**

**OTVORENI POSTUPAK**

Broj: 05-04-73-25/24

Datum: 19.11.2024. godine

Na osnovu člana 64. stav 1. tačka b) i člana 70. stava 1., 3. i 6. Zakona o javnim nabavkama Bosne i Hercegovine („Sl. glasnik BiH“, broj 39/14, 59/22, 50/24), Pravilnika o javnim nabavkama roba, usluga i radova JU Direkcija regionalnih cesta TK, na Preporuku Komisije koja je ponovno zasijedala broj: 05-04-73-24/24 od 19.11.2024. godine, u postupku javne nabavke roba-nabavka i ugradnja vertikalne saobraćajne signalizacije, nakon prihvaćene žalbe od strane Ureda za razmatranje žalbi, direktor JU Direkcija regionalnih cesta TK je donio

**ODLUKU**

 **o izboru najpovoljnijeg ponuđača**

Član 1.

Prihvata se Preporuka Komisije za javne nabavke, broj: 05-04-73-24/24 od 19.11.2024 godine i ugovor za javnu nabavku roba-nabavka i ugradnja vertikalne saobraćajne signalizacije, dodjeljuje se ponuđaču **D.O.O. TIMING TUZLA**, za najnižu ponuđenu cijenu od **222.145,00 KM bez PDV-a,** kao najbolje ocijenjenom ponuđaču.

Sa izabranim ponuđačem će se sklopiti ugovor.

Član 2.

Prijedlog ugovora dostavit će se na potpis izabranom ponuđaču **D.O.O. TIMING TUZLA**, po proteku roka od 15 dana, računajući od dana od kada su svi ponuđači obaviješteni o izboru najpovoljnije ponude.

Član 3.

Ova odluka objavit će se na web-stranici www.judctk.ba, istovremeno s upućivanjem ponuđačima koji su sudjelovali u postupku javne nabavke, u skladu sa članom 70. stav (6) Zakona o javnim nabavkama Bosne i Hercegovine.

Član 4.

Ova odluka stupa na snagu danom donošenja i dostavlja se svim ponuđačima koji su sudjelovali u postupku javne nabavke, u skladu sa članom 71. stav (2) Zakona o javnim nabavkama Bosne i Hercegovine.

Član 5.

Odluka o izboru najpovoljnijeg ponuđača broj 05-04-73-18/24 od 19.09.2024 za javnu nabavku roba-nabavka i ugradnja vertikalne saobraćajne signalizacije se stavlja van snage.

**Obrazloženje**

Postupak javne nabavke pokrenut je Odlukom o pokretanju postupka javne nabavke broj: 05-04-73/24 od 12.03.2024.. Javna nabavka je provedena putem otvorenog postupka. Procijenjena vrijednost javne nabavke bez PDV-a iznosila je 222.222,00 KM.

Obavještenja o nabavci broj 997-1-1-6-3-24/24 od 12.03.2024, Službeni glasnik BiH broj: 18/24, ispravka obavještenja 997-1-1-6-8-50/24 od 20.05.2024, ispravka obavještenja 997-1-1-6-8-51/24 od 30.05.2024, te ispravka obavještenja 997-1-1-6-8-79/24 od 04.09.2024.

Ugovorni organ je sačinio Tendersku dokumentaciju u skladu sa Zakonom o javnim nabavkama i Uputstvom za pripremu modela tenderske dokumentacije i ponuda i istu učinio dostupnom na web stranici [www.ejn.gov.ba](http://www.ejn.gov.ba) svim zainteresiranim privrednim subjektima poštivajući princip jednakog tretmana i nediskriminacije.

Potencijalni ponuđač Sacom d.o.o. Sarajevo je uložio žalbu na tendersku dokumentaciju. Žalba je zaprimljena u Ugovornom organu 29.03.2024. godine, a potencijalni ponuđač je tendersku dokumentaciju preuzeo sa portala javnih nabavki dana 13.03.2024 godine, kao i izmjenu tenderske dokumentacije 19.03.2024. godine. Utvrđeno da je žalba blagovremena i izjavljena od ovlaštenog lica.

Upuštajući se u meritum razmatranja, ugovorni organ je utvrdio da je žalba neosnovana, te je u skladu sa propisima, proslijedio Uredu za razmatranje žalbi.

Ured za razmatranje žalbi BiH je Rješenjem broj:JN2-03-07-1-986-8/24 od 17.05.2024.g. odbio žalbu kao neosnovanu, te je ugovorni organ nastavio postupak predmetne nabavke.

U daljem postupku, zainteresirani ponuđač Majevica putevi doo Bijeljina, blagovremeno je uložio žalbu na tendersku dokumentaciju koja je zaprimljena u ugovornom organu 31.05.2024. godine (tenderska dokumentacija preuzeta 27.05.2024. godine).

Ugovorni organ je nakon zaprimanja žalbe obustavio dalje radnje u postupku predmetne javne nabavke dok se ne donese Rješenje o ishodu žalbe.

Dana 04.06.2024 ugovorni organ je donio Rješenje o ishodu žalbe broj 05-04-73-6/24 kojim su se žalbeni navodi izjavljeni na tendersku dokumentaciju za javnu nabavku roba- nabavka i ugradnja vertikalne saobraćajne signalizacije prihvatili djelimično, te je usvojen zahtjev punomoćnika Zorana Perića za naknadu troškova žalbenog postupka po osnovu advokatskog zastupanja.

Žalitelj je dana 14.06.2024. godine uputio žalbu na Rješenje o ishodu na žalbu broj 05-04-73-6/24 od 04.06.2024, koja je u ugovornom organu zaprimljena dana 14.06.2024. godine.

Nakon zaprimanja žalbe, obustavljene su sve dalje radnje u postupku, dok URŽ ne donese Rješenje/Zaključak.

Ured za razmatranje žalbi je Rješenjem broj: JN2-03-07-1-1852-7/24 od 29.08.2024.g.odbio žalbu kao neosnovanu, te je ugovorni organ nastavio postupak predmetne nabavke.

Komisija za javnu nabavku imenovana je Rješenjem broj: 05-04-73-10/24 od 09.09.2024. godine. Ista je dana 12.09.2024. godine izvršila javno otvaranje ponuda o čemu je sačinjen zapisnik broj: 05-04-73-12/24. Nakon otvaranja ponuda, Komisija je pregledala i izvršila evaluaciju istih, te je 13.09.2024 godine donijela Zapisnik o radu Komisije 05-04-73-16/24 sa rezultatima kvalifikacije i preporukom za održavanje e-aukcije.

E-aukcija je, na prijedlog Komisije zakazana i održana 16.09.2024 godine. Nakon završene e-aukcije, Ugovorni organ je dobio „Izvještaj o toku i završetku e-aukcije“ od Agencije za javne nabavke. Agencija za javne nabavke formirala je i u „Izvještaju o toku i završetku e-aukcije“ dostavila konačnu rang listu ponuđača koji su učestvovali na e-aukciji. Na osnovu tog Izvještaja Komisija je dala Preporuku Ugovornom organu o izboru najpovoljnijeg ponuđača broj: 05-04-73-17/24 od 19.09.2024. godine. Ponuda ponuđača d.o.o. Sacom Sarajevo, kao prvorangirana u Izvještaju Agencije, je bila prihvaćena. Cijena ponude najbolje ocijenjenog ponuđača iznosila je 220.991,00 KM bez PDV-a, u postupku javne nabavke roba- nabavka i ugradnja vertikalne saobraćajne signalizacije.

Nakon održane e-aukcije, Ugovorni organ je donio Odluku o izboru najpovoljnijeg ponuđača broj 05-04-73-18/24 od 19.09.2024. godine, na koju je ponuđač Timing doo Tuzla, putem punomoćnika advokat Nermin Vila, blagovremeno uložio žalbu.

Upuštajući se u meritum razmatranja, ugovorni organ je utvrdio da je žalba neosnovana, te je u skladu sa propisima, proslijedio Uredu za razmatranje žalbi.

Ured za razmatranje žalbi BiH je Rješenjem broj: JN2-03-07-1-2663-7/24 od 31.10.2024.g. utvrdio da je žalba osnovana i poništio Odluku o izboru najpovoljnijeg ponuđača broj: 05-04-73-18/24 od 19.09.2024. godine, te je predmet vratio ugovornom organu na ponovni postupak.

Ugovorni organ je, nakon što mu je Ured za razmatranje žalbi, izvršio povrat original ponude ponuđača Sacom doo Sarajevo, izvršio ponovni pregled i evaluaciju ponuda i o svemu sačinio Zapisnik broj 05-04-73-23/24 od 19.11.2024. godine.

U postupku po Zapisniku o radu utvrđeno je da je Komisija za javnu nabavku blagovremeno i pravilno izvršila otvaranje ponuda i ocjenu prispjelih ponuda, o čemu je sačinila odgovarajuće zapisnike, u kojima je utvrđeno sljedeće:

* da je ukupan broj pristiglih ponuda 2
* da su blagovremeno zaprimljene 2 ponude;
* da nije bilo neblagovremeno zaprimljenih ponuda.

Nakon ponovnog pregleda i evaluacije ponuda komisija je pristupila analizi dokumentacije priložene uz ponude u smislu provjere njihove validnosti obzirom na iskazane zahtjeve ugovornog organa u tenderskoj dokumentaciji, odnosno vrednovanju ponuda, a u skladu sa procedurama i pravilima utvrđenim tenderskom dokumentacijom i Zakonom o javnim nabavkama BiH, odnosno pripadajućim podzakonskim aktima.

Tom prilikom Komisija je utvrdila sljedeće:

Ponuda ponuđača Sacom doo Sarajevo je odbijena kao neprihvatljiva iz razloga što ponuđač nije postupio u skladu sa tačkom 9.7. tenderske dokumentacije „Garancija i druge obaveze ponuđača“ kojom je propisana obaveza ponuđača:

*„9.7 Ponuđači su obavezni da dostave garanciju za ponuđene robe. Dužina trajanja garancije se treba navesti u ponudi – vidi tehnički dio tenderske dokumentacije.“*

Iz cjelokupne ponude ponuđača Sacom doo Sarajevo ne može se utvrditi dužina trajanja garancije na ponuđenu robu. Kako ponuđač Sacom doo Sarajevo u ponudi nije naveo dužinu trajanja garancije na ponuđenu robu, u skladu sa članom 68. stav 1. njegova ponuda je odbijena kao neprihvatljiva. Rješenje URŽ-a broj JN2-03-07-1-2663-7/24 od 31.10.2024. godine.

Ponuda ponuđača Timing doo Tuzla je prihvatljiva u pravnom, ekonomskom i tehničkom smislu uslova propisanih tenderskom dokumenacijom.

Tenderskom dokumentacijom za predmetnu javnu nabavku bilo je predviđeno provođenje e-aukcije, ali kako je za predmetnu nabavku kvalifikovana jedna ponuda, u skladu sa članom 4. stav 2. Pravilnika o uslovima i načinu korištenja e-aukcije („Službeni glasnik BiH“ broj: 80/23) ugovorni organ će okončati postupak dodijele ugovora bez održavanja e – aukcije.

U postupku ocjene provedenog postupka, rukovodilac ugovornog organa nije našao razloge, nepravilnosti niti propuste u radu koji bi eventualno bili osnov za neprihvaćanje preporuke Komisije za javne nabavke. Naime, u postupku je ocijenjeno da je Komisija u svemu pravilno postupila te da je izbor najpovoljnijeg ponuđača izvršen u skladu sa Zakonom o javnim nabavkama Bosne i Hercegovine, podzakonskim aktima, internim aktima i tenderskim dokumentom. Uvidom u priloženu dokumentaciju, nesporno je da je izabrani ponuđač najbolje ocijenjen zbog utvrđenog kriterija najniže cijene, kako slijedi:

|  |  |  |  |
| --- | --- | --- | --- |
| R.br. | Ponuđač |  Ukupna cijena | Rang |
| 1. | D.O.O. TIMING TUZLA | 222.145,00 | 100 |

Iz navedenih razloga, primjenom člana 64. stav 1. Zakona o javnim nabavkama Bosne i Hercegovine, odlučeno je kao u dispozitivu.

POUKA O PRAVNOM LIJEKU

Protiv ove odluke može se izjaviti žalba Uredu za razmatranje žalbi BiH, putem Ugovornog organa, najkasnije u roku od 10 (deset) dana od dana prijema odluke o izboru najpovoljnijeg ponuđača.

 DIREKTOR

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Zijad Omerčić, dipl. pravnik

Dostaviti:

- Ponuđačima koji su učestvovali u javnoj nabavci

- evidencija

- arhiva